《七月三日大风如雷拔木飘瓦势甚可畏适太常杨邃庵诗来倚韵答之二首 其二》
明代·王缜

刚风挟雨猛于雷，地卷喧天故故豗。万骑骤驰排阵入，百川翻立拥潮回。

簸扬可是箕星好，消息还从巽卦来。我欲讼之何所作，一函封事九重开。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。